מוזיאון אינטרפיד

מוזיאון הים האוויר והחלל אינטרפיד (באנגלית: Intrepid Sea-Air-Space Museum) הוא מוזיאון בעיר ניו יורק שבארצות הברית.
המוזיאון ממוקם על רציף 86 בצידו המערבי (הוסט סייד) של האי מנהטן וסביבו עוגנות נושאת המטוסים אינטרפיד ששרתה במלחמת העולם השנייה, הצוללת גראולר והמשחתת אדסון. כמו כן מוצג במוזיאון מטוס קונקורד מתוצרת בריטיש אירוספייס.

המוזיאון נפתח בשנת 1982 לאחר מסע פרסום ציבורי שערך זכרי פישר במטרה להציל את נושאת המטוסים אינטרפיד שנועדה לגריטה. המוזיאון הפך לאתר לאומי היסטורי של ארצות הברית בשנת 1986.

מעבורת החלל 
ב-27 באפריל 2012 הוטסה מעבורת החלל אנטרפרייז לנמל התעופה הבינלאומי ג'ון פ. קנדי, ומשם היא הועברה למוזיאון אינטרפיד. כדי לפנות מקום לתצוגה של המעבורת, הועברו שלושה מטוסים ל"מוזיאון האימפריה" שליד סקנקטדי, ניו יורק. מטוסים אלה הם: דאגלס F3D ,Skyknight ומיג-15. המעבורת מוצגת בביתן שנבנה במיוחד בשבילה.

גלריה

קישורים חיצוניים

 

 מצלמות רשת של המוזיאון

אינטרפיד
מנהטן: מבנים
ארצות הברית: אתרים היסטוריים לאומיים
אינטרפיד
אינטרפיד
ארצות הברית: מוזיאונים צבאיים